মারিয়ানো দিয়াস মেহিয়া (, ; জন্ম: ১ আগস্ট ১৯৯৩; মারিয়ানো দিয়াস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ডোমিনিকান প্রজাতন্ত্র জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০০২–০৩ মৌসুমে, স্পেনীয় ফুটবল ক্লাব এস্পানিওলের যুব পর্যায়ের হয়ে খেলার মাধ্যমে মারিয়ানো ফুটবল জগতে প্রবেশ করেছেন এবং পরবর্তীকালে প্রেমিয়া, সানচেস লিব্রে, বাদালোনা এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, স্পেনীয় ক্লাব বাদালোনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র এক মৌসুম অতিবাহিত করেছেন; বাদালোনার হয়ে তিনি ৩ ম্যাচে অংশগ্রহণ করেছেন। অতঃপর রিয়াল মাদ্রিদ সি এবং রিয়াল মাদ্রিদ কাস্তিয়ার হয়ে খেলার পর ২০১৬–১৭ মৌসুমে তিনি রিয়াল মাদ্রিদে যোগদান করেছেন, রিয়াল মাদ্রিদের হয়ে তিনি জিনেদিন জিদানের অধীনে ২০১৬–১৭ লা লিগার শিরোপা জয়লাভ করেছেন। রিয়াল মাদ্রিদে মাত্র এক মৌসুম অতিবাহিত করার পর প্রায় ৮ মিলিয়ন ইউরোর বিনিময়ে ফরাসি ক্লাব লিওঁয়ের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৪৮ ম্যাচে ২১টি গোল করেছেন। ২০১৮–১৯ মৌসুমে, তিনি প্রায় ২২ মিলিয়ন ইউরোর বিনিময়ে লিওঁ হতে পুনরায় স্পেনীয় ক্লাব রিয়াল মাদ্রিদে যোগদান করেছেন।  ২০১৩ সালে, তিনি ডোমিনিকান প্রজাতন্ত্রের হয়ে আন্তর্জাতিক পর্যায়ে অভিষেক করেছেন; ডোমিনিকান প্রজাতন্ত্রের জার্সি গায়ে তিনি সর্বমোট ১ ম্যাচে ম্যাচে ১টি গোল করেছেন। অতঃপর স্পেন জাতীয় ফুটবল দলের হয়ে খেলার আশায় তিনি ডোমিনিকান প্রজাতন্ত্র ফুটবল দল থেকে অবসর গ্রহণ করেছেন। দলগতভাবে, মারিয়ানো এপর্যন্ত ৫টি শিরোপা জয়লাভ করেছেন, যার সবগুলো রিয়াল মাদ্রিদের হয়ে জয়লাভ করেছেন।  প্রারম্ভিক জীবন মারিয়ানো দিয়াস মেহিয়া ১৯৯৩ সালের ১লা আগস্ট তারিখে স্পেনের প্রেমিয়া দে মারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৩ সালের ২৩শে মার্চ তারিখে, মাত্র ১৯ বছর ৭ মাস ২০ দিন বয়সে, ডান পায়ে ফুটবল খেলায় পারদর্শী মারিয়ানো হাইতির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ডোমিনিকান প্রজাতন্ত্রের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; জাতীয় দলের হয়ে অভিষেক ম্যাচেই তিনি ডোমিনিকান প্রজাতন্ত্রের জার্সি গায়ে প্রথম গোলটি করেন; ম্যাচের ৬২তম ডোমিনিকান প্রজাতন্ত্রের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ম্যাচটি ডোমিনিকান প্রজাতন্ত্র ৩–১ গোলের ব্যবধানে জয়লাভ করেছিল। ডোমিনিকান প্রজাতন্ত্রের হয়ে অভিষেকের বছরে মারিয়ানো মাত্র ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ডোমিনিকান প্রজাতন্ত্র  ২০১৩  ১  ০ সর্বমোট  ১  ০  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২৪ মার্চ ২০১৩  পানামেরিকানো স্টেডিয়াম, সান ক্রিস্তোবাল, ডোমিনিকান প্রজাতন্ত্র    ৩–০  ৩–১  প্রীতি ম্যাচ   তথ্যসূত্র  বহিঃসংযোগ                     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:কাতালান ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:বাদালোনা ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:রিয়াল মাদ্রিদ সি-এর ফুটবলার বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:ডোমিনিকান প্রজাতন্ত্রের আন্তর্জাতিক ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:২০২৫ কনকাকাফ গোল্ড কাপের খেলোয়াড়